b'\n_START_ARTICLE_\nZorka Brada\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nNa ljubljanski Akademiji za glasbo je 1941 kon\xc4\x8dala \xc5\xa1tudij klavirja, se pozneje izpopolnjevala v Salzburgu pri profesorju C. Zecchiju in bila tam od 1963 na poletnih te\xc4\x8dajih njegova asistentka. S pou\xc4\x8devanjem klavirja se je pri\xc4\x8dela ukvarjati \xc5\xbee leta 1938, od 1948 je bila profesorica na srednji glasbeni \xc5\xa1oli, od 1960-1983 na Zavodu za glasbeno in baletno izobra\xc5\xbeevanje v Ljubljani. Vzgojila je vrsto slovenskih pianistov in sestavila ve\xc4\x8d zvezkov etid; s S. Hra\xc5\xa1ovec je objavila okoli 110 instruktivnih klavirskih zbirk, ki so bile ve\xc4\x8dkrat ponatisnjene.  V mladosti je bila tudi \xc5\xa1portnica - plavalka.'